চেক প্রজাতন্ত্রে বিশ্ববিদ্যালয়ে ঢুকে বন্দুকধারীর গুলিতে নিহত অন্তত ১৫
চেক প্রজাতন্ত্রের রাজধানী প্রাগের চার্লস বিশ্ববিদ্যালয়ে বন্দুকধারীর গুলিতে অন্তত ১৫ জন নিহত হয়েছেন। আহত হয়েছে আরও অন্তত ২৫ জন।
দেশটির পুলিশ প্রধান মার্টিন ভনড্রেসেকের বরাত দিয়ে বৃহস্পতিবার সিএনএন এ খবর জানিয়েছে।
নিহতদের পরিচয় যাচাই-বাছাই করা হচ্ছে বলে পুলিশ জানিয়েছে।
চার্লস ইউনিভার্সিটি ক্যাম্পাসটি মধ্য প্রাগের একটি জনপ্রিয় পর্যটন এলাকায়।
পুলিশ বলছে, সন্দেহভাজন হামলাকারী চার্লস ইউনিভার্সিটির শিক্ষার্থী। তাকে 'হত্যা' করা হয়েছে।
বিশ্ববিদ্যালয় কর্তৃপক্ষ জানিয়েছে, হামলার সময় শিক্ষক-শিক্ষার্থীরা নিজেদের বিভিন্ন শ্রেণীকক্ষে তালাবদ্ধ করে রেখেছিল। হামলা শেষে তাদের বের হওয়ার সুযোগ দেওয়া হয়েছে।
ক্যাম্পাসে কঠোর নিরাপত্তা নেয়া হয়েছে।
বিশ্ববিদ্যালয় কর্তৃপক্ষ এক বিবৃতিতে বলেছে, 'আমরা সবাইকে শান্ত ও সংযত থাকতে বলছি। আমরা আবারও তাদের সবার প্রতি সমবেদনা জানাই যারা তাদের প্রিয়জনদের হারিয়েছেন।'

চেক প্রজাতন্ত্রের রাজধানী প্রাগের চার্লস বিশ্ববিদ্যালয়ে বন্দুকধারীর গুলিতে অন্তত ১৫ জন নিহত হয়েছেন। আহত হয়েছে আরও অন্তত ২৫ জন।